Азия даму банкі

Азия Даму Банкі - Халықаралық қаржы мекемесі. Біріккен Ұлттар Ұйымының экономикалық және әлеуметтік комиссиясының шешімімен Азия және Тынық мұхит елдері үшін 1966 ж. желтоқсанда құрылды. Ол өз қызметін 1968 ж. бастады. Қазір оған 56 мемлекет мүше, оның 39-ы Азия — Тынық мұхит аймағының (АТА) өкілі, ал қалған 16-сы бұл аймақтан тысқары елдер. Банкінің саясатын айқындайтын жоғары органы — Басқарушылар кеңесі. Банк операцияларының бағыттарына 12 директордан құрылған Директорлар кеңесі жауап береді. Әр директордың орынбасары бар. Директорлардың 8-і Азия — Тынық мұхит аймағының (АТА) елдерінің өкіддері (1998). Банк президентін Басқарушылар кеңесі 5 жылға сайлайды. Ол Директорлар кеңесінің төрағасы болып есептеледі және банк қызметін басқарады. Азия даму банкінің президенті Жапония өкілінен сайланады. Штаб-пәтері Манилада (Филиппин) орналасқан. Банк Бангладеште, Индонезияда, Үндістанда, Непалда, Пәкістанда, Америка Құрама Штатта өзінің тұрақты өкілдерін ұстайды. Банктің уставтық капиталы - 55 млрд долл. шамасы. Бас кеңсесі - Манилада (Филлиппин) Банкті Президенті 28 сәуір 2013 жылдан жапон Такэхико Накао басқарады. Басқару органы - мүше елдердің өкілдер советі ме басқармасы (директорат). Мәселенің қайсысы болса да 20 %-і мүше елдерге тепе-тең бөлінеді, ал қалған 80 %-і банктің уставтық капиталына әр елдің қатысу үлесіне қарай теңестіріледі. Банк қызметінің басты бағыттары Дамушы елдердің экономикалық даму бағдарламаларын қаржыландыру, олардың сыртқы саудасына жәрдем беру, қаржылай, техникалық және экономикалық көмек көрсету. Банк бұл елдердің қажетін өтеу мақсатында жеңілдікпен берілетін несиелік операциялар жүргізу ісіне Азия, Еуропа, Таяу Шығыс және Солтүстік Америка мемлекеттерінің ресурстарын жұмылдыруда маңызды рөл атқарады. Банкінің негізгі қызметі — Азия-Тынық мұхит аумағының(АТА) елдеріне экономикалық өсу мен ынтымақтастық қарым-қатынасты жеделдету мақсатына көмек беру. Банк қарыз берудің екі түрін қолданады: бүкіл несие қорының 68,8 пайызы әдеттегі қарыз, ал қалғаны Азия даму қорынан дамушы кедей елдерге үлкен жеңілдікпен беріледі. Қазақстан банкке мүшелікке 1994 ж. 19-қаңтарда қабылданды. Қазақстандағы зейнеткерлік реформаны қолдауға және ауыл шаруышылығын дамытуға қомақты несие бөлінді (1998) Регионалдық мүшелері (48) Аустралия (1966) Ауғанстан (1966) Армения (2005) Әзірбайжан (1999) Бангладеш (1973) Бутан (1982) Бруней (2006) Вануату (1981) Вьетнам (1966) Гонконг (1969) Грузия (2007) Индонезия (1966) Үндістан (1966) Қазақстан (1994) Камбоджа (1966) Кирибати (1974) Қытай (1986) Қыргызстан (1994) Лаос (1966) Малайзия (1966) Мальдивы (1978) Маршал аралдары (1990) Микронезия (1990) Моңғолия (1991) Мьянма (1973) Науру (1991) Непал (1966) Жаңа Зеландия (1966) Кук аралдары (1976) Самоа (1966) Сингапур (1966) Соломон аралдары (1973) Пәкістан (1966) Палау (2003) Папуа — Жаңа Гвинея (1971) Тәжікстан (1998) Таиланд (1966) Тайвань (1966) Тонга (1972) Тувалу (1993) Түркменстан (2000) Өзбекстан (1995) Шығыс Тимор (2002) Филиппин (1966) Фиджи (1970) Шри-Ланка (1966) Оңтүстік Корея (1966) Жапония (1966) Сыртқы сілтемелер Bank Information Center The ADB website: http://www.adb.org ADB Institute: http://www.adbi.org Inequality Worsens across Asia article discussing recent reports from the ADB from Dollars & Sense magazine, Nov/Dec 2007